**Entrevista con una madre.**

**Til læreren:**

Øvelsen er tænkt som en mundtlig øvelse, hvor eleverne er tvunget til at producere noget sprog på skrift for at kunne gennemføre øvelsen. Det må være op til læreren selv, hvor meget man forlanger der ligger skriftligt til grund for interviewet, og om interviewet decideret skal optages eller blot laves som et rollespil

I nedenstående form lægger øvelsen op til, at den skal laves som et rollespil, men man kan forholdsvis let lave det om til enten et skriftligt interview eller en video.

Man kan naturligvis ændre i øvelsens ordlyd, så det passer til de tanker, man har gjort sig.

Der er lagt op til, at øvelsen ligger i to dele; 15-20 min til at producere sprog og 10-15 min til at gennemføre interviewet. Hvis interviewet skal optages, vil der naturligvis gå længere tid med det. Man kan evt. også vælge at lade manus til interviewet være en skriftlig opgave.

Sprogligt/grammatisk er der lagt op til, at man arbejder med både præsens, perfektum, datiderne og futurum

Journalisten og moderen skal på forhånd have besluttet sig for, om interviewet kun skal være skriftligt med billeder, om det skal være et rollespil, eller om det skal optages som en lille video. Hvis det bliver besluttet, at det skal være en video, skal der foreligge et skriftligt ”manus” og det er vigtigt at tale tydeligt og klart.

**Til eleverne**

Ramme:

En journalist fra redaktionen mødes med en mor, som har forladt sin familie med to børn i Latinamerika, for at arbejde for en velhavende familie i Madrid.

Journalisten er fra redaktionen på jeres skoleblad. Moderen kommer fra en fattig familie, hvor økonomien har tvunget familien ud i, at moderen har måttet forlade sine to børn og er rejst til Spanien, hvor hun nu arbejder som barnepige for en rig spansk familie. Hun gør ikke rent, men tager sig af børnene.  
  
Journalisten gennemfører et interview med moderen, som skal publiceres i avisen, evt. lægges på avisens hjemmeside som video eller som en podcast.

Journalisten:

Du præsenterer sig som journalist fra dit gymnasieblad og spørger om du må stille moderen nogle spørgsmål.  
  
***Brug først 15-20 minutter på at forberede dine spørgsmål skriftligt, inden du gennemfører interviewet.***

Du vil gerne vide:

* Hvor moderen kommer fra, og hvor gammel hun er.
* Hvor mange børn hun har og om hun er gift
* Hvorfor hun forlod/rejste fra sin familie
* Hvordan rejsen var
* Hvordan hun fandt sin ”nye” familie, som hun arbejder for
* Om hun savner sin familie/sine børn
* Om hun kan lide sin ”nye” familie
* Hvad hun gør med de penge hun tjener
* Hvor mange gange om ugen hun taler med sin familie/sine børn over internettet
* Om hun vil vende tilbage og i givet fald hvornår hun vil rejse tilbage til Latinamerika.

Gloser:

Hvor mange: cuántos/cuántas  
Forlade: abandonar  
at være gift  
finde: encontrar  
savne: echar de menos   
NB! Den konstrueres lidt specielt; ”jeg savner dig”: te echo de menos  
at kunne lide: gustar  
NB! Gustar konstrueres lidt specielt; det man kan lide, behager en: jeg kan lide ham skrives *han behager mig*: me gusta  
tjene: ganar  
uge: semana (f)  
børn: niños (m, pl)  
vende tilbage: regresesar  
at ville: hvis det handler om vilje: querer  
hvis det er fremtid: ir + a + infinitiv eller ”ægte” futurum, hvis du har lært den.

Moderen:

Du præsenterer dig med navn, og siger, at du gerne vil svare på nogle spørgsmål.

***Brug først 15-20 minutter på at forberede dine spørgsmål skriftligt, inden du gennemfører interviewet.***

Du skal kunne svare på:

* Hvor du kommer fra, og hvor gammel du er.
* Hvor mange børn du har og om du er gift
* Hvorfor du forlod/rejste fra din familie
* Hvordan rejsen var
* Hvordan du fandt din ”nye” familie, som du arbejder for
* Om du savner din familie/dine børn
* Om du kan lide din ”nye” familie
* Hvad du gør med de penge du tjener
* Hvor mange gange om ugen du taler med din familie/dine børn over internettet
* Om du vil vende tilbage og i givet fald hvornår du vil rejse tilbage til Latinamerika.

Gloser:

Hvor mange: cuántos/cuántas  
Forlade: abandonar  
at være gift: estar casado  
finde: encontrar  
savne: echar de menos   
NB! Den konstrueres lidt specielt; ”jeg savner dig”: te echo de menos  
at kunne lide: gustar  
NB! Gustar konstrueres lidt specielt; det man kan lide, behager en: jeg kan lide ham skrives *han behager mig*: me gusta  
tjene: ganar  
at spare op: ahorrar  
sende: enviar  
uge: semana (f)  
børn: niños (m, pl)  
vende tilbage: regresesar  
at ville: hvis det handler om vilje: querer  
hvis det er fremtid: ir + a + infinitiv eller ”ægte” futurum, hvis du har lært den.